သတ္တပဏ္ဏိလိုဏ်ဂူ

သတ္တပဏ္ဏိလိုဏ်ဂူ သည် အိန္ဒိယနိုင်ငံ ဗီဟာပြည်နယ်၊ ရာဇဂြိုဟ်ပြည် ၏ အနောက်တောင်ဘက် ၃ ကီလိုမီတာ (၁.၂ မိုင်) အကွာတွင် ဗုဒ္ဓဘာသာဂူတစ်ခု ဖြစ်သည်။ ဤဂူကို Sapta parni guha(Skr.) or Sattapanni guha(Pali) ဟုလည်း ခေါ်ဆိုကြသည်။ တောင်ကုန်းတွင် ပြုလုပ်ထားသည့် ဂူဖြစ်သည်။ ဗုဒ္ဓ ပရိနိဗ္ဗာန်မပြုမီ ဤဂူတွင် သီတင်းသုံးခဲ့သည်ဟု ယုံကြည်မှုများ ရှိသည့်အတွက် ဤဂူသည် ဗုဒ္ဓဘာသာဆိုင်ရာ အရေးကြီးသည့် နေရာလည်း ဖြစ်သည်။ ဗုဒ္ဓပရိနိဗ္ဗာန်ပြုပြီးနောက်တွင် ဤဂူ၌ ပထမသင်္ဂါယနာတင်ခဲ့သည်။ အနာဂတ်ကာလ သာသနာတော်အတွက် ဘုရားဟောသည့်တရားတော်များကို သင်္ဂါယနာတင်ရန်အတွက် ရဟန်းတစ်ရာခန့်သည် အသျှင်အာနန္ဒာနှင့် အသျှင်ဥပါလိကို တာဝန်ပေးအပ်ခဲ့သည်။ ဗုဒ္ဓသည် သူ၏ သင်ကြားပြသမှုများကို စာဖြင့်ချရေးမှုမပြုခဲ့ပေ။ ဤပထမသင်္ဂါယနာတင်ပွဲတွင် အသျှင်အာနန္ဒာသည်သူ၏ မှတ်သားထားသည့် တရားတော်များကို နုတ်ထွက်စကားဖြင့်  “အခါတစ်ပါး၌ အကျွန်ုပ်သည် ဤသို့ကြားနာခဲ့ရသည်” ဟူသည့် စကားဖြင့် အစချီကာ တရားတော်များကို မှတ်တမ်းတင်ခဲ့သည်။  အသျှင်ဥပါလိသည် ရဟန်းများအတွက် ပညတ်တော်မူခဲ့သည့် ဝိနည်းများကို ရွတ်ဆိုကာ မှတ်တမ်းတင်ခဲ့သည်။ ဤမှတ်တမ်းတင်ခဲ့သည်များကို ဝိနယပိဋကတ်တွင် ဖတ်ရှုနိုင်သည်။

ကိုးကား

ဗီဟာပြည်နယ်ရှိ လည်ပတ်စရာနေရာများ
အိန္ဒိယနိုင်ငံရှိ ဗုဒ္ဓဘာသာ ဘုန်းကြီးကျောင်းများ